[bookmark: _GoBack]

През тази година на територията на Национална художествена академия, ул. „Шипка“ № 1 в град София, стартира строителството на Нов учебен корпус. Сградата ще бъде първи етап от цялостното обновяване на Академията.
Към настоящата дата в Националната художествена академия учат  900 студенти, работят 128 преподаватели и  78 служители.
Националната художествена академия е най-авторитетното висше художествено училище в България и е основана като Държавно рисувално училище през 1896 г. с Указ на княз Фердинанд. Вече повече от 120 години НХА активно участва в развитието на българската художествена култура и образование. Основен приоритет на Академията е формирането на професионални художници в различните области на изящните и приложните изкуства, дизайна, изкуствознанието и реставрацията. 
Преживяла е редица структурни и организационни трансфор-мации във времето като Държавно художествено-индустриално училище (1909), Държавна художествена академия (1921) и Висш институт за изобразителни изкуства “Николай Павлович”(1954).
Изпълнението на мащабния проект ще се осъществи посредством предоставянето на безвъзмездна финансова помощ от Оперативна програма „Региони в растеж“ 2014-2020 г., съфинансирана от Европейския съюз чрез Европейски фонд за регионално развитие, Приоритетна ос 3 „Регионална образователна инфраструктура”. Изпълнението на целия проект е за срок от 30 месеца , а общата стойност на проекта е 2 999 600.00 лв.


ОРГАНИ НА УПРАВЛЕНИЕ ПРЕЗ 2018 Г.

ОБЩО СЪБРАНИЕ НА НХА

проф. Любомир Каралеев, председател
доц. Станко Войков, зам.-председател

АКАДЕМИЧЕН СЪВЕТ

проф. Николай Драчев
проф. Андрей Даниел
проф. Васил Рокоманов
проф. Виктор Паунов
проф. Георги Янков
проф. Любомир Каралеев
проф. Петър Бонев
проф. д. изк. Петер Цанев
проф. Светозар Бенчев
проф. Светослав Кокалов
проф. д.изк. Свилен Стефанов
проф. Георги Георгиев

доц. Арсен Минков
доц. Емил Бачийски
доц. Мирослав Богданов
доц. Димо Колибаров
доц. Регина Далкалъчева
ас. д-р Светлин Балездров
ст. преп. Теодор Лихов
ас. Любомил Драганов
Свилена Челебийска 
Гергана Иванова 
Мирела Белчева 
Гергана Труканова 
Стиляна Джонгова 



РЕКТОР
проф. Николай Драчев

ЗАМЕСТНИК-РЕКТОРИ
Зам.ректор по учебната дейност, акредитацията и развитието на академичния състав
доц. д-р Бойка Доневска
Зам.ректор по научната и художествено-творческата дейност
 проф. д-р Бисерка Пенкова
Зам.ректор по административната и стопанска дейност
доц. арх. Даниела Янкова
  
ФАКУЛТЕТ ЗА ИЗЯЩНИ ИЗКУСТВА
проф. Светозар Бенчев, декан 
доц. Регина Далкалъчева, зам.декан 
 
ФАКУЛТЕТ ЗА ПРИЛОЖНИ ИЗКУСТВА
доц. Мирослав Богданов, декан
доц. д-р Арсен Минков, зам.декан
 
Широкият спектър от образователни възможности на Академията се разгръща от „класическите” форми на изкуство до цифровите технологии, структуриран в два факултета – Факултет за изящни изкуства и Факултет за приложни изкуства, които от своя страна се състоят от 18 катедри. НХА осъществява подготовка на бакалаври в 17 специалности и една магистърска специалност (Реставрация), а магистърските програми са 47.

СПЕЦИАЛНОСТИ В НАЦИОНАЛНАТА ХУДОЖЕСТВЕНА АКАДЕМИЯ
	Факултет за изящни изкуства

	Факултет за приложни изкуства


	Живопис
Стенопис
Скулптура
Графика
Книга, илюстрация и печатна графика
Плакат и визуална комуникация
Изкуствознание

	Резба
Керамика
Сценография
Текстил – изкуство и дизайн
Метал
Индустриален дизайн
Рекламен дизайн
Дизайн на порцелан и стъкло
Дизайн за детската среда
Мода
Реставрация











